其實喺馬卡比起義之前，法利賽派都重未出現。馬卡比起義即係講喺公元前165年，嗰陣時統治巴勒斯坦1嘅塞流古王朝強行推行希臘化，激嬲晒啲猶太人，結果引起反抗。喺呢個時期入面，猶太社會為咗同希臘文化抗衡，而出現咗兩個派系，分別係以代表祭司同貴族嘅撒都該派教徒，同埋由社會中層猶太教拉比組成嘅法利賽派。